ફેસબુક : ફન, ફંડાઝ અને ફેક્ટ્સ (જાન્યુઆરી – 2014) – Binit Modi
|In 2014, ૨૦૧૪, Binit Modi, Humour, January, જાન્યુઆરી, ફેસબુક, બિનીત મોદી, હાસ્ય
2010ના વર્ષની એક અને 2011, 2012 અને 2013ના વર્ષની મહિનાવાર સ્ટેટસ પ્રોફાઇલ પોસ્ટ રજૂ કર્યા પછી પ્રસ્તુત છે હવે જાન્યુઆરી – 2014. જે તે દિવસના વાર, તારીખ અને સમયના ઉલ્લેખ નીચે એ દિવસનું 'સ્ટેટસ અપડેટ' છે. 'ફેસબુક' / FACEBOOK પર આવા દરેક સ્ટેટસ અપડેટ સાથે મારું નામ અને કૌંસમાં ગામનું નામ 'અમદાવાદ' / Ahmedabad એમ લખતો હોઉં છું પરંતુ અહીં એમ કરવું જરૂરી નથી લાગતું. હા,ડમડમબાબા એ બ્લોગલેખકના અસ્તિત્વનો જ એક ભાગ છે.
ક્રેનના શોધકે કદી એવું વિચાર્યું નહીં હોય કે…
…રસ્તા, મકાન અને પૂલ બાંધકામ જેવા ભારે-ભરખમ કામ માટે ઉપયોગમાં લેવાનારી તેની શોધ વખત જતાં…
…લગ્નો જેવી નાજુક અને રાજકીય સભાઓ જેવી નાટકીય ઘટનાઓની ફોટોગ્રાફી – વિડિઓગ્રાફી માટે ઉપયોગમાં લેવામાં આવશે.
દાદાજીની વાતો અને આપણું બાળપણ…..
"એં…મારા દાદા તો એટલી ગરમ ચા પીતા'તા ને કે…"
'…કે સીધી સ્ટવ પરથી ઉતારેલી તપેલીમાંથી જ ચા પીતા હતા.'
'…મારા દાદા તો બે ઘૂંટડા વચ્ચે પણ ચા ગરમ કરીને પીતા હતા.'
'…એં મારા દાદા તો એટલી ગરમ ચા પીતા ને કે તેની વરાળથી જ એમનું નહાવાનું પાણી ગરમ થતું હતું.'
ભારતનું ટૅક્સ માળખું 'ખરેખર' નાબૂદ કરવાની રામદેવ'બાવા'ની માગણી જો 'ખરેખર' સ્વીકારાઈ જશે તો ભારતભરમાં તેની પહેલી 'ખરેખર' અસર અમદાવાદ શહેર પર પડશે. ઇન્કમટેક્સ ચાર રસ્તાનું નામ બદલવું પડશે…..'ખરેખર'
અંગ્રેજીના પૂર્વ પ્રાધ્યાપક, મહિલાઓના હક્ક અને સ્ત્રી સષક્તિકરણ માટે કામ કરતી અમદાવાદ સ્થિત સંસ્થા 'અવાજ'ના સ્થાપક ઇલાબહેન પાઠકનું આજે 9 જાન્યુઆરી 2014ની સાંજે ચાર કલાકે સ્થાનિક હોસ્પિટલમાં અવસાન થયું છે.
(અવાજ – AWAG – Ahmedabad Women's Action Group)
અંગ્રેજીના પૂર્વ પ્રાધ્યાપક, મહિલાઓના હક્ક અને સ્ત્રી સષક્તિકરણ માટે કામ કરતી અમદાવાદ સ્થિત સંસ્થા 'અવાજ'ના (AWAG – Ahmedabad Women's Action Group) સ્થાપક ઇલાબહેન પાઠકનું ગઈકાલે ગુરૂવાર 9 જાન્યુઆરી 2014ની સાંજે ચાર કલાકે સ્થાનિક હોસ્પિટલમાં અવસાન થયું છે. આજે શુક્રવાર 10 જાન્યુઆરીની સવારના 08:00 કલાકે 5 – પ્રોફેસર્સ કૉલોની (ટેનામેન્ટ વિભાગ), લાયન શરદ મહેતા પાર્ટી પ્લોટ પાસે, વિજય ચાર રસ્તા નજીક 'ચાઇલ્ડ કૅઅર' હોસ્પિટલ પાછળ, નવરંગપુરા, અમદાવાદ સ્થિત તેમના નિવાસસ્થાનથી સ્મશાનયાત્રાનો પ્રારંભ થશે. સ્મશાનયાત્રા શ્રેયસ ફ્લાયઑવર નીચે ભુદરપુરા – આંબાવાડી સ્થિત 'અવાજકુંજ' ખાતે 08:15 કલાકની આસપાસ પહોંચશે જ્યાં પરિચિતો – સાથી કાર્યકરોના બહોળા વર્ગ દ્વારા શ્રદ્ધાસુમન અર્પણ કરવામાં આવશે. ત્યાર બાદ સવારે 08:30થી 09:00 કલાક વચ્ચેના કોઈ સમયે સ્મશાનયાત્રા થલતેજ સ્થિત મુક્તિધામ તરફ અંતિમવિધિ માટે પ્રયાણ કરશે.
ખબર આપવામાં મોડો છું તોય સમાચાર છે કે…
નવેમ્બર – 2008ના પ્રારંભે યોજાયેલી કવિ આદિલ મનસુરીની શ્રદ્ધાંજલિ સભામાં વક્તારૂપે ઉપસ્થિત તેમનો આ ફોટો મેં ગુજરાતી સાહિત્ય પરિષદ ખાતે પાડ્યો હતો. સભામાં તેમનો પરિચય કરાવતાં તેમનું નામ આ મુજબ બોલાયું હતું – જનાબ વારિસહુસૈન અલવી સાહબ…
…મને લાગે છે સંબોધનમાં 'જનાબ' અને 'સાહબ' બન્ને શબ્દો સાથે બોલવા પડે તેવી ઓળખ પામનારા અલવીસાહેબ છેલ્લા હતા…અલવિદા…અલવીદાદા…
ભારતમાં બે વસ્તુ મફત મળે છે…
…એક – હવા…અને…બીજું – આમ આદમી પાર્ટીનું સભ્યપદ…
ભારતમાં દરેક રાજકીય પક્ષની બે શાખાઓ હોય છે…જેમ કે…
ગુજરાતમાં ભાજપ અને ગુજરાત પરિવર્તન પાર્ટી (GPP)…
…એ જ રીતે…ગુજરાતમાં 'આમ આદમી પાર્ટી'ના પણ બે જૂથ થઈ ગયા છે…
આમ આદમી પાર્ટી – મનીષ બ્રહ્મભટ્ટ જૂથ…અને…
આમ આદમી પાર્ટી – સુખદેવ પટેલ જૂથ…
રાહુલ ગાંધીની ઇમેજ મેકઑવર કરીને લોકસભાની સામાન્ય ચૂંટણીઓમાં લાભ લેવા માટે કૉંગ્રેસ પક્ષએ રૂપિયા 500 કરોડનો કોન્ટ્રાક્ટ કર્યો છે…
…આ ખર્ચની શરૂઆત ગઈકાલથી થઈ ગઈ છે…
…કેમ કે અમદાવાદથી પ્રકાશિત થતા 'દિવ્ય ભાસ્કર' દૈનિકના આજના 14મી જાન્યુઆરીના અંકમાં રાહુલ'બાબા'ની મુલાકાત પ્રકટ થઈ છે.
નોંધ: ઉત્તરાયણની રજાને લઈને આવતીકાલે છાપું પ્રકાશિત થવાનું નથી એટલે આ મુલાકાત આગામી 48 કલાક સુધી વંચાશે એવું માર્કેટિંગ ગણિત માંડી શકાય, પણ એ સાચું ન પડે…
…કેમ કે ગુજરાતના યુવાનો આગામી 48 કલાક સુધી છાપાં વિના છાપરાં – ધાબા અને અગાસી પર રહેવાના છે.
પ્રમાણિકતા જો માપદંડ હોય તો ફરસાણ વેચવાવાળાનો જોટો જડે તેમ નથી…
…તહેવારનું નામ 'વાસી ઉત્તરાયણ' સાર્થક કરવા ઊંધિયું પણ 'વાસી' જ વેચે છે…
ડમડમબાબાનું ચોંકાવનારું રાજકીય સંશોધન-કમ-અવલોકન…
સત્તાધારી પક્ષ 'આમ આદમી પાર્ટી'ના ધારાસભ્ય વિનોદકુમાર બિન્નીને દિલ્હી વિધાનસભાના જયનારાયણ વ્યાસ કહી શકાય તેમ છે…
…કેમ કે…મુખ્યમંત્રી અરવિંદ કેજરીવાલને જાહેરમાં 'જૂઠ્ઠા' કહેતા વિનોદકુમાર બિન્નીની જેમ જયનારાયણ વ્યાસે પણ 2000ની સાલમાં તત્કાલીન મુખ્યમંત્રી કેશુભાઈ પટેલને કૅબિનેટ મિટિંગમાં 'જૂઠ્ઠા' કહ્યા હતા.
તમાકુ પકવતા ચરોતરના ખેતરોમાં સીધાજ ગુટકા ઊગે તે સંદર્ભમાં સંશોધન પૂર્ણતાને આરે છે…
…એવું ડમડમબાબાનું ચોંકાવનારું સંશોધન કહે છે…
ડમડમબાબા ફ્રેશ 'ન્યૂ'ઝ સર્વિસ…
ભારતના ત્રણ મહાનગરો અને ત્રણ વ્યક્તિવિશેષોની આખરી વિદાય…
…શુક્રવાર 17 જાન્યુઆરી 2014…
મુંબઈ – દાઉદી વહોરા કોમના ધર્મગુરુ ડૉ. સૈયદના મોહમ્મદ બુરહાનુદ્દીન…
કોલકાતા – બંગાળી અને હિન્દી ફિલ્મોના અભિનેત્રી સુચિત્રા સેન…
દિલ્હી – કેન્દ્રિય માનવ સંશાધન વિકાસ રાજ્યમંત્રી શશી થરૂરના પત્ની સુનંદા પુષ્કર…
…આ ત્રણેયની વિદાયથી જે કોઈ જાહેર – અંગત 'શૂન્યા'વકાશ સર્જાયો હોય તેની નોંધ લેતા…ગઝલકાર 'શૂન્ય' પાલનપુરીના નગર પાલનપુરથી…
કેટલીક વ્યક્તિઓ સાવ નંગ જેવી હોય તોય જ્યોતિષી તેમને સલાહ આપે…
…એમ કરો તમે હાથની આંગળીએ 'નંગ' પહેરવાનું શરૂ કરો.
રાજકારણના રંગ…2014…
સોમવારની 'સવાર' 'સાવર'કુંડલામાં પડી હતી…અને…
…મંગળવારની સવાર રાજવી કવિ કલાપીના ગામ લાઠીમાં…
…સાડા સાત – આઠની વચ્ચે સવારના ચા – નાસ્તા માટે ટાવર ચોકથી શરૂ કરીને એક-દોઢ કિલોમિટરનો રસ્તો કાપ્યો…
…રસ્તો એકદમ ચોખ્ખો ચણાક, ખૂણે – ખાંચરે પણ કચરાનું નામોનિશાન ન મળે…ખરેખર રાજાનું ગામ…
આ જાહેરાતથી રાજી થઈને તેમને શુભેચ્છા – અભિનંદન આપતી 28 અને 29 જાન્યુઆરીએ ગુજરાતના દૈનિકોમાં પ્રકટ થયેલી જાહેરખબરોમાં કુલ 113 શુભેચ્છકોના નામ છે. આ નામો હીરા ઉદ્યોગ સાથે સંકળાયેલા લોકોના છે…તેમાં એક પણ ખેડૂતનું નામ નથી…અને…હા…
એકપણ નામ કોઈ મા…બહેન…કે બેટીનું નથી. આપણી (મારી-તમારી પણ) જાહેર પ્રવૃત્તિઓ કેટલી ખોખલી કક્ષાએ ચાલે છે તેની આ જાહેરાત એક ઉત્તમ ઉદાહરણ છે. 'બેટી બચાવો' અભિયાન જો સફળ હોય તો લખવા જોગ એક નામ પણ ન મળ્યું? પદ્મ શ્રી સન્માનની જાહેરાત માત્ર સાથે નામની આગળ 'પદ્મ શ્રી'નું છોગું લગાડ્યું છે એ વળી વધારાની ભૂલ. સન્માન હજી માર્ચ મહિનામાં અપાવાનું છે તે યાદ રાખવું ઘટે.
બાપુ…
ફરીને પાછા અમદાવાદ આવી પહોંચો તો…
નામ ન લેતા 'સાબરમતી આશ્રમ'નું…
અહીં તેના બે અર્થ થાય છે…
BRTSમાં બેસતાં પહેલા કહેજો…એક સુભાષબ્રીજ સર્કલ…
"સાહેબ…વેચાતી નથી'ને ખોટી જગ્યા રોકે છે એટલે એને અમે ડ્રોઅરમાં જ મૂકી રાખીએ છે…"…"…બોલો…કેટલી આપું?"
…..તેમજ ગયા વર્ષે ફેબ્રુઆરી મહિનામાં અહીં મુકેલી જાન્યુઆરી – 2011, જાન્યુઆરી – 2012 તેમજ જાન્યુઆરી – 2013ના પ્રોફાઇલ સ્ટેટસની પોસ્ટ લિંક અનુક્રમે આ રહી –